google/wiki40b huggingface dataset:
प्रो॰ रघुनाथ कृष्ण जोशी

रघुनाथ कृष्ण जोशी (1936 – 2008) कैलिग्राफर, डिजाइनर, कवि एवं शिक्षक थे। वे देवनागरी के मंगल फॉण्ट के जनक थे। उनकी वजह से आज से हिन्दी और मराठी जैसी भाषाओं को इंटरनेट पर एक अलग पहचान मिली। वे वैदिक संस्कृत लिपि को मान्यता देने संबंधी एक प्रस्ताव लेकर अमरीका गए थे और वहाँ एअरपोर्ट पर ही उनका निधन हो गया। उन्होने भारत की सभी लिपियों का अध्ययन करके 'देशनागरी' नामक लिपि विकसित की।
वे भारतीय लिपियों के कम्प्यूटरीकरण हेतु सुन्दर फॉण्ट डिजाइन करने वाले, टाइपोग्राफर तथा कैलिग्राफर थे। वे देवनागरी लिपि हेतु यूनिकोड मानकों के निर्धारण के लिए निरन्तर कार्यरत थे। श्री जोशी ने अनेकानेक फॉण्ट्स के कम्प्यूटरीकरण किए, जिसमें लिनक्स प्लेटफॉर्म में हिन्दी का रघु, तथा माइक्रोसॉफ्ट विण्डोज का डिफॉल्ट हिन्दी फॉण्ट मंगल शामिल है। प्रोफेसर जोशी भारतीय भाषाओं/लिपियों के कम्प्यूटरीकरण को पूर्णतः फोनेटिक, सरल, सपाट और एकमुखी बनाने के लिए मौलिक शोधपूर्ण सरल प्रौद्योगिकी के मानकीकरण के लिए सतत् प्रयत्नशील थे।

परिचय

जोशी को बचपन से ही शब्दों के साथ लगाव था। कोल्हापुर की एक दु‍कान के नामपट्ट से उनका अक्षरों के साथ नाता जुडा़। उसके बाद अक्षर और रकृ कभी भी अलग नहीं हुए।
1954 में उन्होंने मुंबई के जेजे स्कूल मे प्रवेश लिया। उस समय जेजे में टाइपोग्राफी नाम का विषय ही नहीं था। अभ्यास के लिए फ्रेंच और अन्य अक्षर रचनाओं का किया जाता था। 1963 में वे जेजे में अतिथि प्राध्यापक के रूप मे नियुक्त हुए। उन्होंने यहाँ अक्षरांकन (कैलिग्राफी) विषय प्रारंभ किया।
अक्षरों के इस पागलपन की वजह से ही रकृ ने शिलालेखों के अध्ययन का संकल्प लिया। शिलालेखों को खोजना, उनको पढ़ने और समझने के लिए एक ओर पुरातत्व वैज्ञानिकों के साथ रहने लगे तो दूसरी ओर व्यावसायिक क्षेत्र में डिजाइनें बनाकर नाम कमाया।
नेरोलॅक, यह है रंगों की कंपनी, उसके लिए भी श्वेत और श्याम (ब्लेक एंड व्हाइट) जमाने में रंगों के विज्ञापन को उन्होंने अक्षरांकन और कविता के माध्यम से लोकप्रिय किया। नेरोलॅक को लोकप्रिय बनाने में रकृ बहुत बड़ा योगदान था। कविता के क्षेत्र में भी रकृ ने बहुत प्रयोग किए।
हैंगर नामक कविता में पहली बार मराठी में हैंगर से लटके हुए शब्दों के रूप में कविता पढ़ने को मिली। रकृजी ने मूर्त कविता को नई जान देने का प्रयत्न किया। "शब्द केवल शब्द, स्वरूप क्यों नहीं?" यह उनके मन का प्रश्न था जिसके उत्तर के लिए ही मराठी कविता को नया स्वरूप मिला। यहाँ तक ही रकृ रूकेंगे कैसे?
उन्होंने हैपनिंग नामक कार्यक्रम से कला सीधा जनमानस तक पहुँचाने का प्रयास किया। जेजे से हुतात्मा चौक के बीच कहीं भी कैनवास फैलाकर अक्षरांकन शुरू कर देते थे और आने जाने वालों में कौतुहल जगाकर उनको अक्षरकुल में शामिल कर लेते थे।
यह हैपनिंग केवल मौज नहीं था। उनका मानना था कि प्रत्येक व्यक्ति में कला छुपी होती है और उसको सामने लाने के लिए उसे बस एक मौका दिया जाना चाहिए।
इसीलिए सभी लिपियों का अध्ययन करके उन्होंने 'देशनागरी' नामक लिपि विकसित की। जब वे उल्का में थे, तब उन्होंने अक्षरांकन के लिए स्कॉलरशिप शुरू की।

मृत्यु

प्रोफेसर रा.कृ, जोशी जी का 5 फरवरी को सान फ्रांसिस्को, अमेरिका में दिल का दौरा पड़ने से निधन हो गया। प्रो॰ जोशी जी वैदिक संस्कृत स्वर-चिह्नों के यूनिकोड मानकीकरण के सम्बन्ध में यूनिकोड कोन्सोर्टियम की एक बैठक में विशेष उपस्थापन पेश करने के लिए सान-फ्रांसिस्को गए हुए थे। प्रो॰ जोशी सी-डैक मुम्बई में विजिटिंग डिजाइन स्पेशलिस्ट के रूप में कार्यरत थे।
मानक हाइड्रोजन एलेक्ट्रोड

मानक इलेक्ट्रोड विभव प्लेटिनम ब्लैक से लेपित प्लेटिनम इलेक्ट्रोड होता है जो अम्लीय द्रव मे डूबा होता है इस पर हाइड्रोजन गैस बूद बूद की जाती हे। ऐसे विलयन मे हाइड्रोजन गैस की दाब 1 bar तथा सान्द्रता 1 मोलर होती है।
संभ्रांतवाद

संभ्रांतवाद (अंग्रेज़ी: elitism, इलीटिज़्म​) यह विश्वास या सोच होती है कि अपनी जाति, शिक्षा, धन-सम्पन्नता, बुद्धि, अनुभव या किसी अन्य गुण के कारण किसी संभ्रांत वर्ग (इलीट, या विशिष्ट वर्ग) की सदस्यता रखने वाले कुछ व्यक्तियों के मतों का महत्व अधिक है, या उनके करे कार्य समाज के लिए अधिक लाभदायक हैं, या वे शासन करने या निर्देश देने की विशेष क्षमता रखते हैं। ऐसी विचारधारा में आस्था रखने वाले व्यक्ति को संभ्रांतवादी (elitist, इलीटिस्ट) कहा जाता है। संभ्रांतवाद के लिए यह विशवास आवश्यक नहीं है कि कुछ व्यक्तियों को अपनी जन्म-परिस्थितियों (परिवार, जाति, धर्म, मातृभाषा, देश, इत्यादि) के कारण विशिष्टता मिलनी चाहिए, हालांकि संभ्रांतवादी व्यवस्थाओं में कभी-कभी यह भी देखा जाता है। संभ्रांतवादी विशवास के अनुसार किसी क्षेत्र में अधिक भलाई के लिए उसपर एक वर्ग का विशेष अधिकार होना चाहिए या उसका प्रशासन उनके अनुकूल होना चाहिए। संभ्रांतवाद की विरोधी विचारधारा को बहुलवाद (pluralism, प्लूरलइज़्म) कहा जाता है और यह समाज के सभी गुटों और व्यक्तियों को सशक्त करने में विशवास रखती है। इसके अनुसार कौन किस क्षेत्र में कितना योगदान दे सकता है इसका निर्णय उसके पहले से प्रकट गुणों और परिस्थितियों को परखकर नहीं किया जाना चाहिए।
रमाशंकर यादव 'विद्रोही

रमाशंकर यादव (3 दिसम्बर 1957 – 8 दिसम्बर 2015), जिन्हें विद्रोही के नाम से भी जाना जाता है, भारतीय कवि और सामाजिक कार्यकर्त्ता थे। वो जवाहरलाल नेहरू विश्वविद्यालय में एक छात्र के रूप में गये थे लेकिन अपने छात्र जीवन के बाद भी वो परिसर के निकट ही रहे।
मकेर प्रखंड (सारण)

सारन, बिहार का एक प्रखंड।
निम्नतापी ईंधन

निम्नतापी ईंधन या क्रायोजेनिक इंधन (Cryogenic fuels) उन ईंधनों को कहते हैं जिनको अत्यन्त कम ताप पर भण्डारित करना पड़ता है ताकि वे द्रव अवस्था में बने रहें। ये ईंधन उन यानों एवं मशीनों में प्रयुक्त होते हैं जो अन्तरिक्ष में जाते हैं (जैसे रॉकेट शिप, उपग्रह आदि)। सामान्य ईंधन अन्तरिक्ष में प्रयोग नहीं किया जा सकता क्योंकि वहाँ साधारण ईंधन के जलने लिये आवश्यक वातावरण (environment) नहीं होता (आक्सीजन की अनुपस्थिति)।
निम्नतापी ईंधन प्रायः द्रवीकृत गैसें होतीं हैं, जैसे द्रव हाइड्रोजन।
मेला (2000 फ़िल्म)

संक्षेप

एक युवा महिला, रूपा (ट्विंकल खन्ना) का एकमात्र सैनिक भाई (अयूब ख़ान), विवाह की व्यवस्था करने के लिए चंदनपुर गांव लौटता है। रूपा की शादी की खुशी में त्योहार की व्यवस्था की जाती है, हालांकि चंदनपुर की खुशी अल्पकालिक रही, क्योंकि गांव पर डाकुओं के एक समूह ने हमला किया। डाकुओं के नेता, गुज्जर (टीनू वर्मा) ने एक राजनेता की हत्या की और उसकी नजर रूपा की सुंदरता पर पड़ी है। हालांकि, जैसे ही गुज्जर भयभीत रूपा को ले जाने का प्रयास करता है, उसका भाई उसके बचाव के लिए आता है। लेकिन वो मारा जाता है, ये गाँव और विशेष रूप से रूपा के लिए बहुत दहशत भरा होता है। इसके अलावा, उसके सबसे अच्छा दोस्त गोपाल (ओम कपूर) उसकी मां (तन्वी आज़मी) के सामने मारा जाता है। उन्होंने अपने बेटे को रूपा (उसकी छोटी उम्र के कारण) को बचाने से रोकने की कोशिश की थी जिस कारण गुजर ने उसे मार दिया। रूपा, इस तथ्य से गुस्से में कि उसके भाई और गोपाल अब नहीं रहे, वो प्रतिशोध की प्रतिज्ञा लेती है।
गुज्जर ने रूपा को धमकी दी कि वह केवल उसकी रखैल होगी और कभी भी उसे ना भाई और ना ही प्रेमी मिलेगा। गुस्से में, रूपा ने झरने में कूदकर आत्महत्या करने का प्रयास किया क्योंकि उसे रखैल होने की बजाए खुद को मारना बेहतर लगा। रूपा जीवित रहती है और वह रंगमंच अभिनेता किशन (आमिर ख़ान) के कपड़े चुराती है। किशन अपने सबसे अच्छे दोस्त, ट्रक चालक, शंकर (फैसल ख़ान) के साथ काम करता है। जब किशन पहली बार रूपा से मिलता है, तो उसकी सुंदरता पर फिदा हो जाता है और उसके साथ प्यार में हो जाता है। किशन ने रूपा को अपने नृत्य शो की नायिका बनाने का फैसला किया, हालांकि, शंकर ने उसे चेतावनी दी कि रूपा उन्हें परेशानी में लाएगी। और कोई विकल्प ना होने के कारण, रूपा उनके साथ यात्रा करती है। वह भागने की कोशिश करती है, लेकिन कोई गिरोह द्वारा उसका पीछा किया जाता है और नशे में धुत एक उससे बलात्कार करने की कोशिश करता है। हालांकि, रूपा को शंकर और किशन द्वारा बचाया जाता है। रूपा किशन से प्यार का ढोंग करती है, जो उससे शादी करना चाहता है और दोनों पुरुष चंदनपुर लौटने में उसकी मदद करने के लिए सहमत होते हैं। जब किशन रूपा से शादी करने जा रहा होता है, वो अपने विश्वासघात पर दोषी महसूस करती है और वह उन्हें अपनी कहानी बताती है।
शंकर उसका भाई बन जाता है, जबकि किशन, टूटे दिल से, घृणा में उन्हें छोड़ देता है। रूपा और शंकर चंदनपुर लौटते हैं, जहां शंकर गाँव को संगठित करता है। वह गुज्जर के लिए जाल स्थापित करने का प्रयास करते हैं, जिसे रूपा के जिंदा होने के बारे में पता चला है और गाँव वालों से उसके ठिकाने का पता लगाने के लिए आतंकित कर रहा है। जब तक किशन एक निलंबित पुलिस पक्कड़ सिंह (जॉनी लीवर) के साथ वापस नहीं आ जाता तब तक जाल उलटा पड़ जाता है। जाल को एक और मेले के साथ फिर से स्थापित किया जाता है और खलनायक योजना के मुताबिक हमला करते हैं। रूपा का अपहरण कर लिया जाता है और किशन और शंकर पीछा करते हैं। उन्हें पकड़ लिया जाता है और गुज्जर के छिपे हुए स्थान पर ले जाया जाता है जहां उन्हें उससे और उसके आदमियों से लड़ने के लिए मजबूर किया जाता है। आखिरकार चंदनपुर के ग्रामीणों के आगमन के साथ, अच्छाई प्रबल होती है और डाकू का खूनी अंत होता है। रूपा अपने भाई शंकर और प्रेमी किशन के साथ एकजुट होती है। अंत में किशन और रूपा शादी कर लेते हैं। ट्रक चलाते समय शंकर चंपाकली (ऐश्वर्या राय) से मिलता है और किशन और रूपा देख रहे होते हैं।
तृश्शूर

निरुक्त

इसका शाब्दिक अर्थ होता है "भगवान शिव का वासस्थान"।
तृश्शूर का सन्धिविच्छेद है: तृश्शूर = तिरु + शिव + ऊर 
तिरु एक तमिल आदरसूचक शब्द है (जैसे कि - तिरुचिरापल्ली, तिरुपति, तिरुवल्लुवर) जिसका हिन्दी समानान्तर है श्री (जैसे - श्रीमान, श्रीकाकुलम्, श्रीनगर, श्रीविष्णु इत्यादि)। ऊर का मतलब होता हे पुर। तृश्शूर श्री शिव के मन्दिर के नाम से प्रसिद्ध है।
आसपुर विधानसभा क्षेत्र (राजस्थान)

आसपुर विधानसभा क्षेत्र राजस्थान का एक विधानसभा क्षेत्र है।
उदन्त मार्तण्ड

पत्र की प्रारम्भिक विज्ञप्ति

प्रारंभिक विज्ञप्ति इस प्रकार थी - "यह "उदंत मार्तंड" अब पहले-पहल हिंदुस्तानियों के हित के हेत जो आज तक किसी ने नहीं चलाया पर अंग्रेजी ओ पारसी ओ बंगाल में जो समाचार का कागज छपता है उनका सुख उन बोलियों के जानने और पढ़ने वालों को ही होता है। इससे सत्य समाचार हिंदुस्तानी लोग देख आप पढ़ ओ समझ लेयँ ओ पराई अपेक्षा न करें ओ अपने भाषे की उपज न छोड़े। इसलिए दयावान करुणा और गुणनि के निधान सब के कल्यान के विषय गवरनर जेनेरेल बहादुर की आयस से ऐसे साहस में चित्त लगाय के एक प्रकार से यह नया ठाट ठाटा..."।
अखिरोपसीत्तिडे

अखिरोपसीत्तिडे (Englsih:Achiropsettidae) या दक्षिणी फ्लौंडर, फ्लौंडर मछलियों का एक छोटा परिवार समूह है जो की अन्तार्टिक के पानी में पाया जाता है।
रोज़ द्वीप

रोज़ द्वीप इटली की जल सीमा से 500 मीटर बहार एक समुद्री प्लात्फोर्म पे बना एक लहुराष्ट्र है। यह इटली के शहर रिमिनी के तट से 11 किलोमीटर दूर था।इसे एक इतलियाई इंजिनियर गिओर्गियो रोज़ा ने बनाया था।
यहाँ की सरकार गणतांत्रिक थी। 

इसका कुल छेत्र फल केवल 400 वर्ग मीटर था।

अधिकारिक नाम था- 'रोज़ द्वीप गणराज्य'

राष्ट्र भाषा एस्पिरंतो थी।

यहाँ का अपना एक राष्ट्रपति, मुद्रा अथवा रेडियो स्टेशन भी था!
इसी आधार पर इसने 24 जून 1968 में आज़ादी का ऐलान किया। परन्तु तत्कालीन इटली सरकार ने इसे शक के नज़रिए से देखा और द्वीप के कब्ज़ा कर उसे विस्फोटको से उड़ा दिया. रोज़ द्वीप की सरकार ने इटली के तत्कालीन राष्ट्रपति गिउसेप्पे सरागत को तार सन्देश भेजा. परन्तु इस्पे कोई ध्यान नहीं दिया गया।
उपाख्यान

उपाख्यान (उप + आख्यान) किसी बड़ी कहानी के अन्दर लिखी गई छोटी कहानी को कहते हैं। उदाहरण के रूप में महाभारत जैसे आदि ग्रंथ में कई छोटी-छोटी कहानियाँ या उपाख्यान मौजूद हैं।
बिहारीलाल भट्ट

बिहारीलाल भट्ट का जन्म आश्विनश् शुक्ला विजयदशमी, सं. १९४६ वि. को बुंदेलखंड के अंतर्गत बिजावर में हुआ। इस ब्रह्मभट्ट वंश में कवि होते ही आए थे। पितामह दिलीप, जो अच्छे कवि थे, की देखरेख में बिहारीलाल का बाल्यकाल बीता और उन्हीं के द्वारा इन्हें प्रारंभिक शिक्षा भी मिली। बिजावर राज्य के मुसाहिब हनुमतप्रसाद बिहारीलाल के काव्यगुरु थे। दस वर्ष की अवस्था से ही ये काव्यरचना करने लगे थे। बिजावरनरेश सावंतसिंह जू देव इनके आश्रयदाता थे। उन्होंने इनकी जीविका का भी समुचित प्रबंध किया था। इसके अतिरिक्त ओरछा, पन्ना, चरखारी, अजयगढ़, छतरपुर और धौलपुर के राजाओं ने भी इनका यथोचित सम्मान किया था।
तीन वर्ष के सतत्‌ परिश्रम और अपने आश्रयदाता सावंतसिंह जू देव की आज्ञा से बिहारीलाल ने "साहित्यसागर' संज्ञक प्रसिद्ध रीतिबद्ध दशांग काव्य की रचना की। इसमें दो खंड, १५ तरंग, ६०० पृष्ठ और लगभग २,००० छंद हैं जिसमें लक्षण ग्रंथों की परिपाटीविहित पद्धति पर ही साहित्यिक लक्षण, काव्यलक्षण, काव्यकारण, काव्यप्रयोजन, गुण, वृत्ति, शब्दवृत्ति, तुक, रसांग नायक-नायिका-भेद, अलंकार, दोष, चित्रकाव्य, निर्वाण और दान आदि का वर्णन भेदोपभेदों के साथ किया गया है। लक्षण उदाहरण पद्यबद्ध ही दिए गए हैं।
कवि की दृष्टि में अध्यात्म का विशेष महत्व है। उसके विचार से "कवि उस (भगवत्‌) की कला का कलेवर है जहाँ से मनुष्य की वाणी का प्रभाव जीवों पर पड़ने लगता है। वहाँ से वह मनुष्य कवि कोटि में जाता है।' उसकी मान्यता है कि कवि चार प्रकार के होते हैं-
(१) ब्रह्मकोटि, (२) ईशकोटि, (३) जीवकोटि और (४) विश्वकोटि।
तपोपूत और ब्रह्मसाक्षात्कारी वाल्मीकि व्यासादि कवि ब्रह्म कोटि, मलरहित अंत:करणवाले और ईश्वरसाक्षात्कारी कवि चंद, सूर, तुलसी आदि कवि ईशकोटि, दिव्यरूप का जिनको लक्ष्य रहता है और जीव जिनकी वाणी के वशवर्ती हैं, वे भूषण आदि कवि जीवकोटि और धर्मशास्त्र-बल-संपन्न एवं विद्या साहित्यादि साक्षात्कारी तथा जगत्जाग्रतकारी कवि विश्वकोटि में आते हैं।
नायिकाभेद में अध्यात्म तत्व की प्रतिष्ठा करने और उसके क्रम में एकसूत्रता तथा श्रृंखलाबद्धता के लिए उन्होंने अपने "साहित्यसागर' में नवीन प्रयास किए हैं, जैसे, एक नायिका उत्कंठिता है, गमन करने पर वही अभिसारिका हुई, पुन: संकेत पर विप्रलब्धा योग से वही विप्रब्ध हुई, इत्यादि। चित्रकाव्य में भी कुछ नवीनता है। इस प्रवृत्ति के अन्य कवियों की भाँति श्रृंगार ही उनका भी प्रमुख वर्ण्यविषय था।
ब्रोमो पर्वत

ब्रोमो पर्वत जावा द्वीप का पर्वत पूर्व में टेंगर प्रदेश के पास है। 2,32 9 मीटर (7,641 फीट) में यह द्रव्यमान का सबसे ऊंचा शिखर नहीं है, लेकिन सबसे प्रसिद्ध है। 
मास्टीफ क्षेत्र पूर्वी जावा, इंडोनेशिया में सबसे ज्यादा दौरा करने वाले पर्यटकों में से एक है। ज्वालामुखी ब्रोमो टेंगर सेमेरु राष्ट्रीय उद्यान से संबंधित है। ब्रामो का नाम ब्रह्मा के जावानीस उच्चारण से लिया गया है, हिंदू निर्माता देवता।
माउंट ब्रोमो 1 9 1 9 से एक संरक्षित प्रकृति आरक्षित "सागर ऑफ रेत" नामक सादे के बीच में बैठता है। माउंट ब्रोमो का दौरा करने का विशिष्ट तरीका, सिमोरो लॉआंग के पास के पहाड़ गांव से है। 
वहां से लगभग 45 मिनट में ज्वालामुखी से चलना संभव है, लेकिन एक संगठित जीप का दौरा भी संभव है, जिसमें पर्वत पर्वानकन पर्वत पर दृष्टिकोण पर रोक शामिल है। 
पर्वान पर्वानक पर दृष्टिकोण लगभग दो घंटे में पैर पर पहुंचा जा सकता है। ज्वालामुखीय गतिविधि की डिग्री के आधार पर, ज्वाला विज्ञान और आपदा खतरे में पड़ने के लिए इन्डोनेशियाई केंद्र कभी-कभी माउंट ब्रोमो की यात्रा के खिलाफ चेतावनी देता है।
शकुंतला खटीक

राजनीतिक कैरियर

वह बन गये विधायक २०१३ में.

राजनीतिक विचार

वह कांग्रेस पार्टी की विचारधारा का समर्थन करतीं हैं।

व्यक्तिगत जीवन

वह शादीशुदा हैं
सोनाली बेंद्रे

व्यक्तिगत जीवन

सोनाली के पति का नाम गोल्डी बहल  है। २०१८ जुलाई में मीडिया में खबरें आई कि बेंद्रे कैंसर से जूझ रही हैं, और न्यूयॉर्क में इलाज करा रही है।

नामांकन और पुरस्कार

2 राष्ट्रीय पुरस्कार, पद्मश्री पद्म भूषण
भाटून

भाटुन्द का पुराना नाम भाटुन था। श्री आदोरजी महाराज ने भाटुन रखा था बाद में भाटुन्द पडा।
गीर गाय

गीर, भारतीय मूल की गाय है। यह दक्षिण काठियावाड़ में पायी जाती है। यह गायें 12-15 साल जीवित रहतीं हैं और अपने पूरे जीवनकाल में 6-12 बछड़े उत्पन्न कर सकतीं हैं।

विशेषताएं

गिर भारत के एक प्रसिद्ध दुग्ध पशु नस्ल है। यह गुजरात राज्य के गिर वन क्षेत्र और महाराष्ट्र तथा राजस्थान के आसपास के जिलों में पायी जाती है। यह गाय अच्छी दुग्ध उत्पादताकता के लिए जानी जाती है।इस गाय के दूध में सोने के तत्व पाए जातें हैं जिससे रोगप्रतिरोधक क्षमता का विकास होता है।
इस गाय के शरीर का रंग सफेद, गहरे लाल या चॉकलेट भूरे रंग के धब्बे के साथ या कभी कभी चमकदार लाल रंग में पाया जाता है। कान लम्बे होते हैं और लटकते रहते हैं। इसकी सबसे अनूठी विशेषता उनकी उत्तल माथे हैं जो इसको तेज धूप से बचाते हैं। यह मध्यम से लेकर बड़े आकार में पायी जाती है। मादा गिर का औसत वजन 385 किलोग्राम तथा ऊंचाई 130 सेंटीमीटर होती है जबकि नर गिर का औसतन वजन 545 किलोग्राम तथा ऊंचाई 135 सेंटीमीटर होती है। इनके शरीर की त्वचा बहुत ही ढीली और लचीली होती है। सींग पीछे की ओर मुड़े रहते हैं।
यह गाय अपनी अच्छी रोग प्रतिरोध क्षमता के लिए भी जानी जाती है। यह नियमित रूप से बछड़ा देती है। पहली बार 3 साल की उम्र में बछड़ा देती है
गिर गायों में थन अच्छी तरह विकसित होते हैं। यह गाय प्रतिदिन 12 लीटर से अधिक दूध देती है। इसके दूध में 4.5 प्रतिशत वसा होती है। गिर का एक बियान में औसत दुग्ध उत्पादन 1590 किलोग्राम है। ये पशु विभिन्न जलवायु के लिए अनुकूलित होते हैं और गर्म स्थानों पर भी आसानी से रह सकतें हैं।
सुभाष काक

सुभाष काक (जन्म 26 मार्च 1947) प्रमुख भारतीय-अमेरिकी कवि, दार्शनिक और वैज्ञानिक हैं। वे अमेरिका के ओक्लाहोमा प्रान्त में संगणक विज्ञान के प्रोफेसर हैं। वेद, कला और इतिहास पर उनके कई ग्रन्थ प्रकाशित हुए हैं।
उनका जन्म श्रीनगर, कश्मीर में राम नाथ काक और सरोजिनी काक के यहाँ हुआ। उनकी शिक्षा कश्मीर और दिल्ली में हुई।

संस्कृति और दर्शन

वे भारतीय विद्या में निपुण और साहित्य, दर्शन, कला, एवं संस्कृति के सहृद-मर्मज्ञ हैं। वेदकाल का बहुत समय से लुप्त उन्होंने एक ज्योतिष ढूंढ निकाला है जिससे भारत की संस्कृति, विज्ञान और कालक्रम पर नया प्रकाश पडता है। इनमें से सबसे रोचक १०८ अंक, जो भारतीय संस्कृति में बहुत आता है, की व्याख्या है। प्रमुख देवी-देवताओं के १०८ नाम हैं, जपमाला में १०८ दाने, १०८ धाम हैं, आदि। इनके शोध ने दिखाया है कि वैदिक काल में यह ज्ञान था कि सूर्य और चन्द्रमा पृथिवी से क्रमशः लगभग १०८ गुणा निजि व्यास की दूरी पर हैं। आधुनिक ज्योतिष ने तो यह भी दिखाया है कि सूर्य का व्यास पृथिवी के व्यास से लगभग १०८ गुणा है। पिण्ड और ब्रह्माण्ड के समीकरण के कारण मानव अपने व्यक्तिगत आध्यात्मिक यात्रा में भी इस संख्या को पाता है, यह वेद की धारणा है।
इस शोध का विद्वानों ने स्वागत किया है। अमेरिका के वेदपण्डित वामदेव शास्त्री ने इस शोध को स्मारकीय उपलब्धि (monumental achievement) कहा है। 
कनाडा के विख्यात आचार्य क्लास क्लास्टरमेयर के अनुसार, "मेरी बहुत देर की समझ थी कि ऋग्वेद में भाषाशास्त्र और इतिहास के परे बहुत कुछ था। यह है वह!... यह एक युगान्तककारी खोज (epoch-making discovery) है।"
उनका दार्शनिक दृष्टिकोण पुनर्गमनवाद से प्रेरित है, जिसके अनुसार विश्व में प्रतिरूप विभिन्न अनुमाप में पुनरावृत, अथवा दोहरते, हैं और कवि और कलाकार इसीका चित्रण करते हैं। इसका प्रयोग कर उन्होंने भारतीय कला और संस्कृति की विवेचना की है। 
 उनके अनुसार पुनर्गमन ही विश्व का समझना सम्भव करता है।
वे संस्कृत के भी विद्वान हैं, इस भाषा में उन्होंने वेदान्त के नए सूत्र (प्रज्ञा सूत्र) की रचना की है।

विज्ञान की सीमाएं

विज्ञान में इनका योगदान भौतिक शास्त्र और संगणन शास्त्र पर हुआ है। उन्होंने कृत्रिम बुद्धि (en:Artificial Intelligence) की सीमा पर शोध किया है और वह इस निष्कर्ष पर पहुंचे हैं कि संगणक बुद्धि कभी भी मानव बुद्धि की सीमा पर नहीं पहुंच सकती है। उनके अनुसार भौतिक सिद्धान्तों का एकीकरण - जो पिछले कुछ दशकों में विज्ञान का प्रमुख लक्ष्य रहा है - असफल रहेगा। पार्थव और आध्यात्मिक में निरन्तर द्वन्द्व बना रहेगा। 
वह अपने यमल परोक्षक के समाधान के कारण समाचार पत्रों में बहुत चर्चित रहे हैं।
बी॰ सत्य नारायण रेड्डी

श्री बी0सत्य नारायण रेड्डी का जन्म 21 अगस्त, 1927 को आन्ध्र प्रदेष में महबूब नगर जिले के शादनगर अन्नारम गांव में एक कृषक परिवार में हुआ । प्रारम्भिक षिक्षा रंगारेड्डी जिले के एडुलाबाद गांव में तथा उसके बाद कायस्थ पाठषाला, नागपल्ली स्कूल एवं केषव मेमोरियल स्कूल, हैदराबाद में ग्रहण की । हाई स्कूल की षिक्षा विवेकवर्धनी हाईस्कूल, हैदराबाद में तथा कालेज षिक्षा निजाम कालेज, हैदराबाद में ग्रहण करने के पष्चात विख्यात उस्मानिया विष्वविद्यालय, हैदराबाद से कानून की डिग्री हासिल की ।

श्री रेड्डी एक जाने माने स्वतंत्रता सेनानी हैं जो गांधी जी के विचारों से प्रभावित होकर केवल चैदह वर्ष की अल्प अवस्था में सन् 1942 के ‘‘भारत छोड़ों’’ आन्दोलन में कूद पड़े तथा उस समय बंदी बना लिये गये जब वह गांधी जी की गिरफ्तारी के विरूद्ध विद्यार्थियों के एक जुलूस का नेतृत्व कर रहे थे।
श्री रेड्डी ने समाजवादी आन्दोलन में सक्रिय भूमिका निभाई। उन्होंने हैदराबाद स्टेट कांग्रेस कमेटी के तत्कालीन अध्यक्ष, श्री स्वामी रामानन्द तीर्थ के नेतृत्व में छात्र नेता के रूप में सन् 1947 के ‘‘हैदराबाद जन-आन्दोलन’’ में भाग लिया । इन्होंने गांधी जी, आचार्य नरेन्द्र देव, डा0 राम मनोहर लोहिया एवं जय प्रकाष नारायण जैसी महान महान विभूतियों से प्रेरणा प्राप्त की तथा डा0 राम मनोहर लोहिया के प्रेरणापद नेतृत्व में ‘‘ समाजवादी आन्दोलन’’ में भी सक्रिय भाग लिया। उनकी निजाम केे शासक के खिलाफ सत्याग्रह आन्दोलन में भूमिका भी उल्लेखनीय है। सन् 1947 में हैदराबाद रियासत के भारतीय संघ में विलय के लिये जो आन्दोलन चला, उसके फलरूवरूप तत्कालीन निजाम सरकार सन् 1948 में इन्हें बन्दी बनाकर केन्द्रीय जेल, चंचलगुडा, हैदराबाद में डाल दिया गया जहां ये छः माह तक रहे । जेल में रहते हुये इन्होंने उर्दू साप्ताहिक ‘‘पयाम-ए-नव’’ का सम्पादन किया जिसे ये अपने बन्दी साथियों में वितरित किया करते थे उससे पूर्व जब यह छठवीं कक्षा में पढ़ते थे तब हिन्दी पाक्षिक ‘‘मुकुल’’ का सम्पादन किया करते थे ।
1 अगस्त, 1975 को इमरजेन्सी के दौरान इन्हें गिरफ्तार कर लिया गया तथा ‘‘मीसा’’ के तहत् अठ्ठारह माह तक बंदी बनाये रखा। श्री रेड्डी ने आचार्य विनोबा भावे तथा जय प्रकाष नारायण के ‘‘भूदान-आन्दोलन’’ में भी सक्रिय भूमिका निभाई। .
देश की राजनीति का श्री रेड्डी को गहरा अनुभव हथा। वर्ष 1947-48 में हैदराबाद विद्यार्थी संगठन एक्षन कमेटी के अध्यक्ष रहे । बार एसोसिएशन, सिटी सिविल कोर्ट, हैदराबाद के महासचिव रहे । वर्ष 1969-71 के दौरान तेलंगाना प्रजा समिति के अध्यक्ष रहे । सोशलिस्ट पार्टी की कार्यकारिणी समिति के महासचिव रहे । जनता पार्टी, आन्ध्रप्रदेश यूनिट के महासचिव रहे । तदोपरान्त, लोकदल (केन्द्रीय पार्टी) के महासचिव रहे । वर्ष 1975 में जय प्रकाश नारायण स्वागत समिति के आंध्र प्रदेष के संयोजक रहे । सोषलिस्ट पार्टी, समाजवादी युवा शाखा, नेशनल हाई स्कूल, समाजवादी युवजन सभा तथा जनता पार्टी के संस्थापक सदस्य रहे

श्री रेड्डी ने मलेषिया, सिंगापुर, रोम, लीबिया, नैरोबी( केन्या), लन्दन, चीन, हांगकांग, थाईलैन्ड,पष्चिमी जर्मनी, फ्रांस, हालैंड, स्विट्जरलैंड, नीदरलैंड, नार्वे, आदि देश  का भ्रमण किया ।
श्री रेड्डी वर्ष 1978 में जनता पार्टी के मनोनीत सदस्य के रूप में राज्य सभा के लिये चुने गये । इन्होंने वर्ष 1983 में तेलगुदेषम पार्टी की सदस्यता ग्रहण की तथा इसी पार्टी के प्रत्याषी के रूप में वर्ष 1984 में पुनः राज्य सभा के लिये चुन लिये गये ।
कार्यकाल 12.02.1990 से 25.05.1993
प्रत्यक्षवाद (विधिक)

विश्लेषणात्मक प्रमाणवादी विचारधारा की उत्पत्ति के कारण

अठारहवीं शताब्दी के अन्त तथा उन्नीसवीं शताब्दी के प्रारंभ होते-होते इस विचारधारा का जन्म निम्नलिखित कारणों से हुआ।
1. अठारहवीं शताब्दी प्राकृतिक विधि विचारकों की थी जिसमें विधिक दर्शन पर नीति, विवेक तथा न्याय के सिद्धान्त हावी थे। यह ‘विधि जैसी होनी चाहिए’ का युग था। परन्तु यह बहुत समय तक संगत नहीं रहा। बेंथम ने स्वयं को इस प्रकार की विचारधारा से अलग कर लिया तथा व्याख्यात्मक विधिशास्त्र (Expository Jurisprudence) अर्थात ‘विधि जो है’ पर बल दिया। तात्पर्य है कि विश्लेषणात्मक विचारधारा का जन्म प्राकृतिक विधि विचारधारा के विरोध स्वरूप हुआ।
2. उन्नीसवीं शताब्दी के प्रारंभ में भौतिक विज्ञान में हुई प्रगति का प्रभाव निश्चित रूप से विधिक विज्ञान के सिद्धान्तों पर भी पड़ा। विधि के अध्ययन के लिए साक्ष्य, तर्क, परीक्षण तथा दिए गये तथ्यों के विश्लेषण के तरीकों को अपनाया गया। विधि के अध्ययन के लिए वैज्ञानिक, क्रमबद्ध अनुभवजन्य या अनुभव सापेक्ष पद्धति अपनायी गयी।
3. ऐसा प्रतीत होता है कि विश्लेषणवादी विचारधारा के द्वारा इंग्लैण्ड में सामंतों तथा पोप आदि पर सम्प्रभु शासक की श्रेष्ठता सिद्ध की गई। इस विचारधारा के साथ ही विधि के क्षेत्र में आध्यात्मिक दखलंदाजी कम हो गई।
गैगिंग

गैगिंग को मुख अवरोध भी बोलते हैं जिसका अर्थ होता है जब श्वसन मार्ग में किसी बाहरी वस्तु के प्रभाव से अवरोध उत्पन्न होता है। इसके प्रभाव से मृत्यु भी हो जाती है। यह श्वांस अवरोध का प्रकार है जिसमे सांस रुकने के कारण व्यक्ति के शरीर में रक्त का बहाव कम हो जाता है जिससे उसका शरीर किसी भी प्रकार की प्रतिक्रिया करने में समर्थ नहीं हो पाता और उसकी मृत्यु हो जाती है। गैगिंग के बाद मृतक शरीर नीला पद जाता है, मुहं पर सुजन नजर आती है। गैगिंग सामान्यत: दुर्घटनावश होती है और यह अस्फिक्स्शिया के श्वांस अवरोधन का प्रकार है।
उन्नत प्रौद्योगिकी वाहन

तकनीक

ड्यूल एयर ब्रेअथिंग इंजन में दो इस्क्रेमजेट(Scramjet) इंजन है। इस्क्रेमजेट इंजन एक ऐसा इंजन है। जो वायुमंडल से ऑक्सीजन लेकर ईधन को जलाता है। इस्क्रेमजेट इंजन में ऑक्सीजन ले जाने की आवश्यकता नहीं होती है। जिससे रॉकेट का भर काम हो जाता है और लागत में कमी आती है।

एटीवी-डी01

3 मार्च 2010 में, इसरो ने अपने नए रॉकेट उन्नत प्रौद्योगिकी वाहन (एटीवी-डी01) का सफल आयोजन किया। यह हवा श्वास प्रणोदन तकनीक के प्रदर्शन के लिए परीक्षण के रूप में एक निष्क्रिय इस्क्रेमजेट इंजन दहन मॉड्यूल ले गया। तथा यह परीक्षण उड़ान सफल रही।

एटीवी-डी02

28 अगस्त 2016 में, इसरो ने ड्यूल एयर ब्रेअथिंग इंजन का लगभग 6 सेकंड तक परीक्षण किया। दो सक्रिय इस्क्रेमजेट दूसरे चरण के पीछे लगे थे। करीब 300 सेकंड की उड़ान के बाद, वाहन श्रीहरिकोटा से लगभग 320 किमी दूर बंगाल की खाड़ी में नीचे गिर गया। वाहन श्रीहरिकोटा के जमीन स्टेशनों से ट्रैक किया गया। सक्रिय इस्क्रेमजेट का परीक्षण सफल रहा। तथा इसी के साथ भारत इस्क्रेमजेट तकनीक का परीक्षण करने वाला अमेरिका,ऑस्ट्रेलिया और चीन के बाद दुनिया का चौथा देश बन गया।
मापुटो नदी

मापुटो नदी अफ्रीका महाद्वीप की एक प्रमुख नदी हैं।